《和蔡半洲督府韵》
明代·钟芳

瞳瞳尧日丽边城，衔命来司九伐兵。嘉谷每缘稂莠害，阳春须仗雪霜生。

文猷武略同时奋，海沴山氛一旦清。夷徼从今殊俗变，未应专羡伏波名。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。